Source: http://www.dolezite.sk/Kto-vydal-prikaz-stihat-vsetkych-aktivistov-Sg4EVW.html
Timestamp: 2019-06-17 10:48:00+00:00
Document Index: 2375226

Matched Legal Cases: ['§ 375', '§ 138', '§ 351', '§ 364', '§ 9', 'čl. 4', 'čl. 14', 'čl. 7', '§ 9', 'čl. 4', 'čl. 4', 'čl. 32', 'čl. 14']

Kto vydal príkaz vzniesť obvinenia voči aktivistom v rozpore s Medzinárodným dohovorom !? | Dôležite.sk - dôležité informácie, denné správy, aktuálne spravodajstvo
V obidvoch prípadoch u aktivistov išlo predovšetkým o verejný záujem. Poukázanie na zlyhávanie najvyšších orgánov moci, prejav nesúhlasu s aktuálnou politickou situáciou na Slovensku o prejav ODPORU k súčasnému politickému riadeniu štátu. Ide o totožné konania, aké boli predmetom predchádzajúceho trestného stíhania a vznesenia obvinení.
Martin Daňo, dňa 19.03.2014 - NAKA vzniesla obvinenie za prečin poškodzovanie cudzích práv podľa § 375 ods. l písm. a), ods. 2 písm. a) Trestného zákona s poukazom na § 138 písm. j) Trestného zákona, v jednočinnom súbehu s prečinom marenie prípravy a priebehu volieb a referenda podľa § 351 ods. 2 písm. b), .ods. 3 písm. d) Trestného zákona. Dňa 24.03.2014 Okresná prokuratúra zrušila rozhodnutie vyšetrovateľa o vznesení obvinenia, ako nezákonné.
Stanislava Červeňová, dňa 14.02.2014 - OR PZ v Bratislave vznieslo obvinenie za prečin Výtržníctva podľa § 364 od.s 1 Trestného zákona. Dňa 18.03.2014 - Okresná prokuratúra Bratislava I zrušila vznesené obvinenie pretože, nie je opodstatnené. Bolo vydané predčasne, a tým neopodstatnene a v rozpore so zákonom.
Dňa 18.06.2014 bolo rovnako voči Martinovi Daňovi, ako aj Stanislave Červeňovej vznesené obvinenie na identickom skutkovom základe, ako pred pár mesiacmi. Ide o náhodu, alebo zneužívanie moci verejnými činiteľmi?
Podľa § 9 ods. 1 písm. g) Tr. poriadku trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva. Z doslovného znenia tohto ustanovenia je zrejmé, že trestné stíhanie je neprípustné, ak tak ustanovuje medzinárodná zmluva.
Podľa čl. 4 Protokolu č. 7 Dohovoru o ochrane ľudských práv a základných slobôd (ďalej len "Protokol) nikoho nemožno stíhať alebo potrestať v trestnom konaní podliehajúcom právomoci toho istého štátu za trestný čin, za ktorý už bol oslobodený alebo odsúdený konečným rozsudkom podľa zákona a trestného poriadku tohto štátu. V tejto súvislosti je potrebné zdôrazniť, že v zmysle zásady "ne bis in idem nikto, teda žiadna osoba, nemôže byť opätovne trestne stíhaná za ten istý skutok. Táto zásada je obsiahnutá v niektorých ustanoveniach medzinárodných zmlúv, ktorými je Slovenská republika viazaná, predovšetkým v čl. 14 ods. 7 Medzinárodného paktu o občianskych a politických právach (ďalej len "Pakt).
V zmysle čl. 7 ods. 5 Ústavy Slovenskej republiky sú tieto medzinárodné zmluvy záväzné a majú prednosť pred zákonmi. Navyše ustanovenie § 9 ods. 1 písm. g) výslovne upravuje ako špecifický dôvod neprípustnosti trestného stíhania to, že jeho vedenie vylučuje vyhlásená medzinárodná zmluva, ktorou je Slovenská republika viazaná. Podstatným je tiež poukázanie na nesprávne slovenský preklad vyššie uvedeného čl. 4 Protokolu, ktorý nie je dôsledne totožný s anglickým a francúzskym originálom. Anglický výraz "offence a francúzsky "infraction majú širší význam ako slovenský výraz "trestný čin, preto vhodnejší by bol ich preklad všeobecným pojmom "delikt. Aj napriek nesprávnemu prekladu je potrebné uviesť, že zásadu "ne bis in idem, resp. "právo nebyť súdený alebo potrestaný dvakrát možno v zmysle čl. 4 Protokolu vzťahovať tak na činy patriace podľa slovenského právneho poriadku medzi trestné činy ako aj na činy patriace medzi priestupky, a to vo všetkých kombináciách, ktoré medzi nimi prichádzajú do úvahy, a to 1/ trestný čin - trestný čin; 2/ trestný čin - priestupok; 3/ priestupok - priestupok; 4/ priestupok - trestný čin. Tiež je potrebné zdôrazniť, vyššie uvedené právne úvahy platia iba za predpokladu, že prvé právoplatné rozhodnutie týkajúce sa konkrétneho trestného činu nebolo zrušené zákonom predpísaným spôsobom v dôsledku podania mimoriadneho opravného prostriedku, pričom ide o to, že zásadu "ne bis in idem nemožno aplikovať všeobecne na každé rozhodnutie správneho orgánu a na všetky skutky, ale len na tie, ktoré majú trestnoprávnu povahu.
Ústava Slovenskej republiky čl. 32 Občania majú právo postaviť sa na odpor proti každému, kto by odstraňoval demokratický poriadok základných ľudských práv a slobôd uvedených v tejto ústave, ak činnosť ústavných orgánov a účinné použitie zákonných prostriedkov sú znemožnené. Právo na ODPOR proti tomu, kto zneužíva moc, je veľmi staré a jeho história siaha až do obdobia starovekého Grécka. V ranom novoveku malo však právo v gréckej dvojjedinosti zvláštnu motiváciu a v podstate sledovalo boj za náboženskú slobodu. Avšak v učení vý­znamných filozofov svojej doby, ktorých myšlienky boli základom neskôr vzniknutých a vyvíjajúcich sa štátoprávnych teórií, sa toto právo čoskoro premenilo na individuálne právo odporu, na ústavne i právne legitímne konajúcu moc ľudu proti panovníkom (tyranom), ktorí zneužívajú svoju moc. Moderné vyjadrenie našlo právo na odpor ako jedno z prirodzených ľudských práv najmä vo francúzskej Deklarácii práv človeka, virgínskej Deklarácii ľudských práv a neskôr v celom rade ústavných poriadkov jednotlivých štátov.
Občania môžu teda uplatniť právo na ODPOR voči každému, kto by odstraňoval demokratický poriadok základných ľudských práv a slobôd uvedených v Ústave Slovenskej republiky. To znamená, že nestačí, aby došlo k odstraňovaniu či spochybňovaniu len niektorého ľudského práva alebo slobody, musí ísť o odstraňovanie, resp. pokus likvidácie demokratického poriadku základných ľudských práv a slobôd ako celku!
Právo na odpor je vymedzené na ochranu demokratického poriadku základných ľudských práv a slobôd, t. j. pri uplatnení doslovného výkladu Ústavy SR, iba tých práv, ktoré sú uvedené v čl. 14 až 25, II. hlavy Ústavy Slovenskej republiky. Pretože iba tie práva sú pomenované, ako základné ľudské práva a slobody.
Občania môžu legálne uplatniť právo na odpor, ak sú zároveň splnené dve ústavné podmienky: - je znemožnená činnosť ústavných orgánov SR a je znemožnené účinné použitie zákonných prostriedkov. Ide vlastne o krajný prostriedok, po ktorom občania siahnu iba vtedy, ak orgány verejnej moci nedokážu alebo nechcú zabezpečiť demokratický poriadok základných ľudských práv a slobôd. Za takýchto okolností je právo na odpor legálnou možnosťou občanov vziať právo do svojich rúk a konať namiesto štátu. Uplatnenie práva na odpor môže mať povahu aktívnej činnosti alebo pasívnej rezistencie.
PRÁVO na ODPOR má za cieľ odvrátenie útoku smerujúceho proti samotným základom demokratického poriadku, ktoré sú založené na rešpektovaní ľudských práv. Ako podotýka Thoreau „každý človek uznáva právo na revolúciu, teda právo odoprieť poslušnosť a postaviť sa proti vláde, keď sa jej tyrania a neužitočnosť stanú neznesiteľné.“ Dá sa povedať, že samotný vznik Rímskej ríše bol obrazne povedané podmienený právom na odpor proti poslednému kráľovi Tarquiniovi Suberbovi (ako na to upozorňuje Cicero). Každopádne si treba uvedomiť, že právo na odpor a občianska neposlušnosť sú integrálnou súčasťou demokracie a sú veľmi dôležitou pákou na jej ochranu. Dá sa povedať, že sú poslednou možnosťou na jej záchranu...
Lily # MasoMimi78
2014-07-12 13:27:18 4df7e017
John Locke v druhom pojednávaní o VLáDE píše, že: "ktokoľvek v konaní ide nad moc danú mu zákonom a používa silu, ktorú má pod svojim velením, aby nastrojil poddanému to, čo mu zákon nedovoľuje, prestáva v tom byť vrchnosťou, a keďže jedná bez oprávnenia, možno sa mu postaviť na odpor ako komukoľvek inému, kto silou napadne právo iného". Podľa neho je tiež prípustný ODPOR ľudu proti zastupiteľskému zboru, ktorý sklamal dôveru. "Kedykoľvek začne byť táto VLÁDA prekážkou k cieľu, ľud má právo ju zmeniť alebo zrušiť a ustanoviť vládu novú." Musíme bohužiaľ konštatovať, že Ústava SR je pre ústavných činiteľov tohto ťažko definovateľného zriadenia iba štátnym symbolom, ktorej obsah obchádzajú.
Nocna Mora Roberta Fica # SahuDesa83
2014-07-12 17:12:10 55a2038d
á rudko vaský!
rudko a video z inaugurácie prezidenta by nebolo? čo som zachytil tak som sa pobavil. :D.
2014-07-12 23:21:53 b2296dfb
Kali, Alipaška, Počkaj na čele s F. vydali prikazi na konanie voci aktivistom
clen SMERU-SD # HiliName07
2014-07-13 14:00:29 55a21672